CELEX: 32014R0488
Language: lt
Date: 2014-05-12 00:00:00
Title: 2014 m. gegužės 12 d. Komisijos reglamentas (ES) Nr. 488/2014, kuriuo dėl didžiausios leidžiamosios kadmio koncentracijos maisto produktuose iš dalies keičiamas Reglamentas (EB) Nr. 1881/2006  Tekstas svarbus EEE

13.5.2014   
            
            
               LT
            
            
               Europos Sąjungos oficialusis leidinys
            
            
               L 138/75
            
         KOMISIJOS REGLAMENTAS (ES) Nr. 488/2014
   2014 m. gegužės 12 d.
   kuriuo dėl didžiausios leidžiamosios kadmio koncentracijos maisto produktuose iš dalies keičiamas Reglamentas (EB) Nr. 1881/2006
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų (1), ypač į jo 2 straipsnio 3 dalį,
   kadangi:
   
               (1)
            
            
               Komisijos reglamentu (EB) Nr. 1881/2006 (2) nustatyta didžiausia leidžiamoji kadmio koncentracija įvairiuose maisto produktuose;
            
         
               (2)
            
            
               2009 m. sausio 30 d. Europos maisto saugos tarnybos (EFSA) Teršalų maisto grandinėje reikalų mokslinė grupė (CONTAM) priėmė nuomonę dėl kadmio maiste (3). Toje nuomonėje EFSA nustatė leidžiamą kadmio savaitės normą (LSN), kuri yra 2,5 μg/kg kūno svorio. Pareiškime dėl leidžiamos kadmio savaitės normos (4) EFSA atsižvelgė į Jungtinio FAO ir PSO maisto priedų ekspertų komiteto (JMPEK) neseniai atliktą rizikos vertinimą (5) ir patvirtino 2,5 μg/kg kūno svorio LSN;
            
         
               (3)
            
            
               CONTAM grupė mokslinėje nuomonėje dėl kadmio maiste padarė išvadą, kad Europos šalyse su maistu vidutiniškai suvartojama kadmio norma sudaro beveik 2,5 μg/kg kūno svorio (LSN) arba šiek tiek viršija šią normą. Kai kurie gyventojų pogrupiai gali viršyti LSN maždaug du kartus. CONTAM grupė taip pat padarė išvadą, kad nors nėra tikėtina, jog dėl tokio lygmens individualaus kadmio suvartojimo inkstų funkcijai būtų daromas neigiamas poveikis, kadmio suvartojimas gyventojų lygmeniu turėtų būti sumažintas;
            
         
               (4)
            
            
               mokslinėje CONTAM grupės nuomonėje dėl kadmio maiste nurodyta, kad daugiausia kadmio su maistu gaunama vartojant šių grupių maisto produktus, visų pirma dėl didelio tokių grupių produktų suvartojimo: grūdų ir grūdų produktų, daržovių, riešutų ir ankštinių augalų, krakmolingų šaknų arba bulvių, mėsos ir mėsos gaminių. Didžiausia kadmio koncentracija nustatyta maisto produktuose su jūrų dumbliais, žuvyse ir jūrų gėrybėse, šokolade ir specialios paskirties dietiniuose maisto produktuose, taip pat grybuose, aliejinių augalų sėklose ir valgomuosiuose subproduktuose;
            
         
               (5)
            
            
               patikslintame poveikio vertinime, kurį EFSA pateikė savo mokslinėje ataskaitoje dėl Europos gyventojų su maistu suvartojamo kadmio (6) ir kurį atliko naudodama naują išsamią maisto suvartojimo duomenų bazę, kurioje pateikta atnaujinta informacija apie maisto suvartojimą skirtingose valstybėse narėse ir skirtingose gyventojų amžiaus grupėse, nurodyta išsamesnė informacija pagal amžiaus grupes apie konkrečius maisto produktus, su kuriais suvartojamas kadmis. Suaugusieji daugiausia kadmio suvartoja su krakmolingomis šaknimis ir gumbavaisiais, grūdais ir grūdų produktais bei daržovėmis ir daržovių produktais. Vaikai ir paaugliai daugiausia kadmio suvartoja su krakmolingomis šaknimis ir gumbavaisiais, grūdais ir grūdų produktais bei cukrumi ir konditerijos gaminiais, o kūdikiai ir pradedantys vaikščioti vaikai – su krakmolingomis šaknimis ir gumbavaisiais, grūdais ir grūdų produktais, daržovėmis ir daržovių produktais, pienu ir pieno gaminiais bei kūdikiams ir mažiems vaikams skirtais maisto produktais. Patikslintame poveikio vertinime nurodyta, kad bendrą kadmio suvartojimą nulemia ne tik keli pagrindiniai šaltiniai, bet su įvairių skirtingų grupių maisto produktais suvartojamo kiekio suma;
            
         
               (6)
            
            
               didžiausia leidžiamoji kadmio koncentracija nustatyta daugelyje maisto produktų, įskaitant grūdus, daržoves, mėsą, žuvis, jūrų gėrybes, subproduktus ir maisto papildus. Kai kuriuose maisto produktuose, kuriuos vartodamos tam tikros gyventojų grupės suvartoja daug kadmio (šokoladas ir kakavos produktai, kūdikiams ir mažiems vaikams skirti maisto produktai) didžiausia leidžiamoji koncentracija dar nenustatyta. Todėl būtina nustatyti didžiausią leidžiamąją kadmio koncentraciją tuose maisto produktuose;
            
         
               (7)
            
            
               didžiausia leidžiamoji teršalų koncentracija nustatoma taikant ALARA principą (kiek praktiškai įmanoma mažesnės koncentracijos principą) tiek produktuose, kuriuose didžiausia leidžiamoji kadmio koncentracija jau nustatyta (kaip antai, daržovėse, mėsoje, žuvyse, jūrų gėrybėse, subproduktuose ir maisto papilduose), tiek produktuose, kuriems didžiausia leidžiamoji koncentracija nustatoma dabar (kaip antai, kakavos ir šokolado produktuose), atsižvelgiant į duomenis apie paplitimą ir Europos Sąjungos piliečių maisto vartojimo modelius;
            
         
               (8)
            
            
               galutiniam vartotojui parduodamo šokolado ir kakavos miltelių sudėtyje gali būti didelė kadmio koncentracija ir vartodami tuos produktus žmonės suvartoja daug kadmio. Juos dažnai vartoja vaikai, pvz., šokoladą ar kakavos gėrimuose naudojamus saldintus kakavos miltelius. Nustatant didžiausią leidžiamąją kadmio koncentraciją reikėtų atsižvelgti į skirtingų rūšių šokolado ir kakavos miltelių, parduodamų galutiniam vartotojui, paplitimo duomenis. Kadangi kadmio koncentracija kakavos produktuose yra susijusi su kakavos kiekiu juose, tikslinga nustatyti skirtingą didžiausią leidžiamąją kadmio koncentraciją produktuose, kurių sudėtyje yra skirtingas kakavos procentais išreikštas kiekis. Tokiu būdu būtų užtikrinama, kad ir šokolade, kurio sudėtyje yra didesnis kakavos kiekis, kadmio koncentracija neviršytų didžiausios leidžiamosios koncentracijos;
            
         
               (9)
            
            
               kai kuriuose kakavą gaminančių šalių regionuose kadmio koncentracija dirvožemyje gali būti natūraliai didelė. Todėl nustatant didžiausią leidžiamąją kadmio koncentraciją reikėtų atsižvelgti į šalių, kurių dirvožemyje kadmio koncentracija yra didelė, tiekiamų kakavos ir šokolado produktų paplitimo duomenis;
            
         
               (10)
            
            
               kūdikiai ir maži vaikai daugiausia kadmio suvartoja su pradinio maitinimo kūdikių mišiniais ir tolesnio maitinimo kūdikių mišiniais. Iš sojų baltymų izoliatų arba juos maišant su karvės pieno baltymais pagamintų pradinio maitinimo kūdikių mišinių ir tolesnio maitinimo kūdikių mišinių sudėtyje gali būti didesnė kadmio koncentracija nei pieno produktuose, nes sojos pupelės natūraliai pasisavina kadmį iš dirvožemio. Iš sojų pagaminti mišiniai yra svarbi alternatyva kūdikiams, kurie netoleruoja laktozės, todėl būtina užtikrinti pakankamą rinkos pasiūlą. Taigi tikslinga nustatyti didesnę leidžiamąją koncentraciją sojų produktuose;
            
         
               (11)
            
            
               kūdikiai ir maži vaikai didelį kiekį kadmio suvartoja su perdirbtais grūdiniais maisto produktais ir kitu kūdikių maistu, skirtu kūdikiams ir mažiems vaikams. Todėl reikėtų nustatyti atskirą didžiausią leidžiamąją kadmio koncentraciją perdirbtuose grūdiniuose maisto produktuose ir kitame kūdikių maiste;
            
         
               (12)
            
            
               nustačius didžiausią leidžiamąją koncentraciją tam tikrų kategorijų dietiniuose maisto produktuose (pvz., kūdikiams skirtuose specialiosios medicininės paskirties maisto produktuose), labai pažeidžiamos vartotojų grupės suvartotų mažesnį kiekį kadmio. Tačiau neturint duomenų, pagrindžiančių tokią didžiausią leidžiamąją koncentraciją, reikėtų surinkti paplitimo duomenis, kad ateityje būtų galima nustatyti konkrečią didžiausią leidžiamąją koncentraciją;
            
         
               (13)
            
            
               sudėtinga užtikrinti atitiktį dabartinei didžiausiai leidžiamajai koncentracijai tam tikrose konkrečiose daržovėse (gelteklėse, pastarnokuose, salieruose, krienuose), o valstybių narių pateikti paplitimo duomenys rodo, kad natūrali gamtinė koncentracija jose yra didesnė ir palyginama su koncentracija gumbiniuose salieruose. Kadangi tų produktų suvartojama nedaug ir poveikis žmonėms yra nedidelis, tikslinga padidinti didžiausią leidžiamąją kadmio koncentraciją pastarnokuose, gelteklėse, salieruose ir krienuose iki gumbiniuose salieruose nustatyto koncentracijos dydžio;
            
         
               (14)
            
            
               kai kurių rūšių žuvims šiuo metu netaikoma nustatyta 0,05 mg/kg didžiausia leidžiamoji koncentracija žuvyse. Nauji paplitimo duomenys rodo, kad taikant gerąją žuvininkystės praktiką gali būti laikomasi nustatytos didžiausios leidžiamosios koncentracijos ir kad nebūtina toliau taikyti išimties šių rūšių žuvims: atlantinėms pelamidėms (Sarda sarda), snapasnukiams sargams (Diplodus vulgaris), europiniams upiniams unguriams (Anguilla anguilla), kefalėms (Mugil labrosus labrosus), paprastosioms stauridėms (Trachurus rūšys), karališkiesiems luvariams (Luvarus imperialis), Sardinops rūšies sardinėms (Sardinops rūšys) ir paprastiesiems jūrų liežuvėliams (Dicologoglossa cuneata). Todėl šių rūšių žuvims nebūtina toliau taikyti konkrečios didžiausios leidžiamosios koncentracijos.
            
         
               (15)
            
            
               nauji paplitimo duomenys rodo, kad taikant gerąją žuvininkystės praktiką gali būti laikomasi mažesnės didžiausios leidžiamosios koncentracijos, taikomos skumbriniams tunams (Auxis rūšys), europiniams ančiuviams (Engraulis rūšys) ir durklažuvėms (Xiphias gladius). Todėl didžiausia leidžiamoji koncentracija šių rūšių žuvyse turėtų būti pakoreguota;
            
         
               (16)
            
            
               paplitimo duomenys rodo, kad sudėtinga laikytis dabartinės didžiausios leidžiamosios koncentracijos reikalavimo, nustatyto europinėms sardinėms (Sardina pilchardus) ir sparnapelekėms sicijoms (Sicyopterus lagocephalus). Abiejų rūšių žuvų suvartojama nedaug ir poveikis žmonėms yra nedidelis. Todėl tikslinga nustatyti didesnę leidžiamąją koncentraciją šių dviejų rūšių žuvyse, kad būtų užtikrinta rinkos pasiūla;
            
         
               (17)
            
            
               todėl Reglamentą (EB) Nr. 1881/2006 reikėtų atitinkamai iš dalies pakeisti;
            
         
               (18)
            
            
               valstybėms narėms ir maisto tvarkymo subjektams turėtų būti suteikta daugiau laiko, kad galėtų prisitaikyti prie naujos šiuo reglamentu nustatytos didžiausios leidžiamosios koncentracijos kakavos produktuose ir kūdikiams bei mažiems vaikams skirtuose maisto produktuose. Todėl reikėtų atidėti didžiausios leidžiamosios kadmio koncentracijos tuose maisto produktuose taikymą;
            
         
               (19)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1881/2006 priedas iš dalies keičiamas pagal šio reglamento priedą.
   2 straipsnis
   1.   Reglamento (EB) Nr. 1881/2006 priedo 3.2.19 ir 3.2.20 punktuose nustatyta ir šiuo reglamentu pakeista didžiausia leidžiamoji kadmio koncentracija taikoma nuo 2015 m. sausio 1 d. Šios nustatytos didžiausios leidžiamosios koncentracijos neatitinkančiais maisto produktais, teisėtai pateiktais rinkai iki 2015 m. sausio 1 d., galima prekiauti ir po tos datos iki trumpiausio jų tinkamumo vartoti termino arba suvartojimo termino.
   2.   Reglamento (EB) Nr. 1881/2006 priedo 3.2.7 punkte nustatyta ir šiuo reglamentu pakeista didžiausia leidžiamoji kadmio koncentracija taikoma nuo 2019 m. sausio 1 d. Šios nustatytos didžiausios leidžiamosios koncentracijos neatitinkančiais maisto produktais, teisėtai pateiktais rinkai iki 2019 m. sausio 1 d., galima prekiauti ir po tos datos iki trumpiausio jų tinkamumo vartoti termino arba suvartojimo termino.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 37, 1993 2 13, p. 1.
   
      (2)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
   
      (3)  Teršalų maisto grandinėje reikalų grupės Europos Komisijos prašymu priimta mokslinė nuomonė dėl kadmio maiste. EFSA leidinys (The EFSA Journal), (2009 m.) 980, 1–139.
   
      (4)  EFSA Teršalų maisto grandinėje reikalų grupės (CONTAM) mokslinė nuomonė dėl leidžiamos kadmio savaitės normos. EFSA leidinys (EFSA Journal), 2011 m.; 9(2):1975. [19 p.] doi:10.2903/j.efsa.2011.1975. Pateikta www.efsa.europa.eu/efsajournal.
   
      (5)  PSO maisto priedų ataskaitų serija Nr. 64, 73-iasis Jungtinio FAO ir PSO maisto priedų ekspertų komiteto (JMPEK) posėdis, Pasaulio sveikatos organizacija, Ženeva, 2011 m.
   
      (6)  Europos maisto saugos tarnyba (EFSA). „Europos gyventojų su maistu suvartojamas kadmis“. EFSA leidinys (EFSA Journal), 2012 m.; 10(1):2551. [37 p.] doi:10.2903/j.efsa.2012.2551. Pateikta www.efsa.europa.eu/efsajournal.
   
      PRIEDAS
      Reglamento (EB) Nr. 1881/2006 priedas iš dalies keičiamas taip:
      
                  1.
               
               
                  3.2 poskyris (Kadmis) pakeičiamas taip:
                  
                              „3.2
                           
                           
                              
                                 Kadmis
                              
                           
                           
                               
                           
                        
                              3.2.1
                           
                           
                              Daržovės ir vaisiai, išskyrus šakniavaisius ir gumbavaisius, lapines daržoves, šviežias prieskonines žoles, lapines kopūstines daržoves, stiebines daržoves, grybus ir jūros dumblius (27)
                           
                           
                              0,050
                           
                        
                              3.2.2
                           
                           
                              Šakniavaisiai ir gumbavaisiai (išskyrus gumbinius salierus, pastarnokus, geltekles ir krienus), stiebinės daržovės (išskyrus salierus) (27). Bulvėms taikoma nuskustoms bulvėms nustatyta didžiausia leidžiamoji koncentracija
                           
                           
                              0,10
                           
                        
                              3.2.3
                           
                           
                              Lapinės daržovės, šviežios prieskoninės žolės, kopūstinės lapinės daržovės, salierai, gumbiniai salierai, pastarnokai, gelteklės, krienai ir šie grybai (27): Agaricus bisporus (dvisporiai pievagrybiai), Pleurotus ostreatus (gluosninės kreivabudės), Lentinula edodes (valgomieji danteniai)
                           
                           
                              0,20
                           
                        
                              3.2.4
                           
                           
                              Grybai, išskyrus 3.2.3 punkte nurodytus grybus (27)
                           
                           
                              1,0
                           
                        
                              3.2.5
                           
                           
                              Grūdai, išskyrus kviečius ir ryžius
                           
                           
                              0,10
                           
                        
                              3.2.6
                           
                           
                              
                                          —
                                       
                                       
                                          Kviečių grūdai, ryžių grūdai
                                       
                                    
                                          —
                                       
                                       
                                          Kviečių sėlenos ir kviečių gemalai, skirti tiesiogiai vartoti
                                       
                                    
                                          —
                                       
                                       
                                          Sojos pupelės
                                       
                                    
                           
                              0,20
                           
                        
                              3.2.7
                           
                           
                              Konkretūs toliau nurodyti kakavos ir šokolado produktai (49)
                           
                           
                               
                           
                        
                              
                                          —
                                       
                                       
                                          Pieninis šokoladas, kurio sudėtyje yra < 30 % kakavos sausųjų medžiagų
                                       
                                    
                           
                              0,10 nuo 2019 m. sausio 1 d.
                           
                        
                              
                                          —
                                       
                                       
                                          Šokoladas, kurio sudėtyje yra < 50 % kakavos sausųjų medžiagų; pieninis šokoladas, kurio sudėtyje yra ≥ 30 % kakavos sausųjų medžiagų
                                       
                                    
                           
                              0,30 nuo 2019 m. sausio 1 d.
                           
                        
                              
                                          —
                                       
                                       
                                          Šokoladas, kurio sudėtyje yra ≥ 50 % kakavos sausųjų medžiagų
                                       
                                    
                           
                              0,80 nuo 2019 m. sausio 1 d.
                           
                        
                              
                                          —
                                       
                                       
                                          kakavos milteliai, kurie parduodami galutiniam vartotojui arba yra sudėtinė kakavos miltelių su cukrumi dalis (šokolado gėrimas)
                                       
                                    
                           
                              0,60 nuo 2019 m. sausio 1 d.
                           
                        
                              3.2.8
                           
                           
                              Galvijiena, aviena, kiauliena ir paukštiena (išskyrus subproduktus) (6)
                           
                           
                              0,050
                           
                        
                              3.2.9
                           
                           
                              Arkliena, išskyrus subproduktus(6)
                           
                           
                              0,20
                           
                        
                              3.2.10
                           
                           
                              Galvijų, avių, kiaulių, paukščių ir arklių kepenys (6)
                              
                           
                           
                              0,50
                           
                        
                              3.2.11
                           
                           
                              Galvijų, avių, kiaulių, paukščių ir arklių inkstai (6)
                           
                           
                              1,0
                           
                        
                              3.2.12
                           
                           
                              Žuvų, išskyrus 3.2.13, 3.2.14 ir 3.2.15 punktuose išvardytų rūšių, raumenų mėsa (24) (25)
                           
                           
                              0,050
                           
                        
                              3.2.13
                           
                           
                              Šių žuvų raumenų mėsa (24) (25):
                              skumbrių (Scomber rūšys), tunų (Thunnus rūšys, Katsuwonus pelamis, Euthynnus rūšys), sparnapelekių sicijų (Sicyopterus lagocephalus)
                           
                           
                              0,10
                           
                        
                              3.2.14
                           
                           
                              Šių žuvų raumenų mėsa (24) (25):
                              skumbrinių tunų (Auxis rūšys)
                           
                           
                              0,15
                           
                        
                              3.2.15
                           
                           
                              Šių žuvų raumenų mėsa (24) (25):
                              
                                           
                                       
                                       
                                          europinių ančiuvių (Engraulis rūšys)
                                       
                                    
                                           
                                       
                                       
                                          durklažuvių (Xiphias gladius)
                                       
                                    
                                           
                                       
                                       
                                          europinių sardinių (Sardina pilchardus)
                                       
                                    
                           
                              0,25
                           
                        
                              3.2.16
                           
                           
                              Vėžiagyviai (26): galūnių ir pilvo raumenų mėsa (44). Jei tai krabai ir į krabus panašūs vėžiagyviai (Brachyura ir Anomura) – galūnių raumenų mėsa
                           
                           
                              0,50
                           
                        
                              3.2.17
                           
                           
                              Dvigeldžiai moliuskai (26)
                           
                           
                              1,0
                           
                        
                              3.2.18
                           
                           
                              Galvakojai moliuskai (be vidaus organų) (26)
                           
                           
                              1,0
                           
                        
                              3.2.19
                           
                           
                              Pradinio maitinimo kūdikių mišiniai ir tolesnio maitinimo kūdikių mišiniai (8) (29)
                           
                           
                               
                           
                        
                              
                                          —
                                       
                                       
                                          Iš karvės pieno baltymų arba baltymų hidrolizatų pagaminti miltelių pavidalo mišiniai
                                       
                                    
                           
                              0,010 nuo 2015 m. sausio 1 d.
                           
                        
                              
                                          —
                                       
                                       
                                          Iš karvės pieno baltymų arba baltymų hidrolizatų pagaminti skysti mišiniai
                                       
                                    
                           
                              0,005 nuo 2015 m. sausio 1 d.
                           
                        
                              
                                          —
                                       
                                       
                                          Tik iš sojų baltymų izoliatų arba juos maišant su karvės pieno baltymais pagaminti miltelių pavidalo mišiniai
                                       
                                    
                           
                              0,020 nuo 2015 m. sausio 1 d.
                           
                        
                              
                                          —
                                       
                                       
                                          Tik iš sojų baltymų izoliatų arba juos maišant su karvės pieno baltymais pagaminti skysti mišiniai
                                       
                                    
                           
                              0,010 nuo 2015 m. sausio 1 d.
                           
                        
                              3.2.20
                           
                           
                              Kūdikiams ir mažiems vaikams skirti perdirbti grūdiniai maisto produktai ir kūdikių maistas (3) (29)
                           
                           
                              0,040 nuo 2015 m. sausio 1 d.
                           
                        
                              3.2.21
                           
                           
                              Maisto papildai (39), išskyrus 3.2.22 punkte nurodytus maisto papildus
                           
                           
                              1,0
                           
                        
                              3.2.22
                           
                           
                              Maisto papildai (39) vien tik arba daugiausia iš džiovintų jūros dumblių, jūros dumblių antrinių produktų arba džiovintų dvigeldžių moliuskų
                           
                           
                              3,0“
                           
                        
            
                  2.
               
               
                  26 išnaša papildoma tokiu sakiniu: „Pecten maximus atveju, didžiausia leidžiamoji koncentracija taikoma tik pritraukiamiesiems raumenims ir gonadoms.“
               
            
                  3.
               
               
                  Įterpiama ši išnaša:
                  
                              „(49)
                           
                           
                              Konkrečių kakavos ir šokolado produktų apibrėžtys nustatytos 2000 m. birželio 23 d. Europos Parlamento ir Tarybos direktyvos 2000/36/EB dėl žmonėms vartoti skirtų kakavos ir šokolado produktų (OL L 197, 2000 8 3, p. 19) I priedo A. 2, 3 ir 4 punktuose.“